У 1941 годзе пачалася Вялікая Айчынная вайна, якая зноў адкінула амаль на 25 год асушэнне балот Палесся. Толькі ў канцы 60-х гадоў ХІХ стагоддзя на тэрыторыі нашага раёна пачалася шырокамаштабная меліярацыя, якая працягвалася да канца 80-х. Амаль больш чым за 20 год актыўнай меліярацыі на тэрыторыі нашага раёна было меліяравана 78 200 гектараў балот. На сённяшні дзень у нас засталося 40 000 гектараў балот. 3 пачатку 70-х і да сённяшняга часу ў раёне дзейнічае некалькі буйнейшых меліяраваных сістэм: „Валчанская“, „Ракітнянская“, „Хваецкае“, „Чэрабасава I, II, ІІІ“, „Сваха“. Увесь аграпрамысловы комплекс раёна карыстаецца вынікамі „вялікай меліярацыі“ другой палавіны XX стагоддзя. Ён налічвае сёння больш чым 109 000 гектараў зямлі, з якіх 78 200 га меліяраваныя, гэта амаль 71 % усіх зямель.